id en id en id id ms ms id ms ms id ms id ms id ms en id es id ms id id ms ms ms id id en
Azmin berang ditanya soalan politik
August 10, 2022 2:06 pm
Menurutnya, sehingga kini fokusnya masih kepada usaha untuk pembangunan negara.
Beliau berkata demikian dalam sidang akhbar selepas mempengerusikan mesyuarat jawatankuasa penyelarasan industri (JBI) bersama Menteri Besar, Datuk Seri Wan Rosdy Wan Ismail di sini hari ini.
“Janganlah cuba untuk provoke saya dengan soalan-soalan politik,” demikian kata Menteri Perdagangan Antarabangsa dan Industri (MITI), Datuk Seri Mohamed Azmin Ali.
Menurutnya, sehingga kini fokusnya masih kepada usaha untuk pembangunan negara.
Beliau berkata demikian dalam sidang akhbar selepas mempengerusikan mesyuarat jawatankuasa penyelarasan industri (JBI) bersama Menteri Besar, Datuk Seri Wan Rosdy Wan Ismail di sini hari ini.
Ketika ditanya adakah penganjuran mesyuarat itu mempunyai kaitan dengan Pilihan Raya Umum Ke-15 (PRU15), beliau berkata, mesyuarat tersebut sudah lama dirancang.
“Saya sudah bekerja selama dua tahun dan sehingga sekarang saya pun tak tahu bila pilihan raya umum dan jika dilihat, MB (Menteri Besar) Pahang, Setiausaha Kerajaan Negeri, pegawai-pegawai di kementerian (MITI), semuanya begitu komited dalam usaha memperkasakan ekonomi di negara ini.
“Kalau kita asyik berpolitik, yang menjadi mangsa adalah rakyat, yang akan dihukum ialah rakyat dan saya kira ini tidak adil untuk kita menghukum rakyat dalam situasi di mana mereka memerlukan sokongan dan bantuan daripada kerajaan.
“Maka, saya di MITI memang saya jarang bicara isu politik dan saya harap semua pun janganlah provoke saya dengan soalan-soalan politik,” katanya.
Semalam, Mohamed Azmin yang juga Ahli Majlis Pimpinan Tertinggi Parti Pribumi Bersatu Malaysia (Bersatu) ketika ditemui selepas majlis kerjasama strategik anjuran Kementerian Pertanian dan Industri Makanan di Serdang, Selangor enggan mengulas lanjut selepas ditanya berhubung isu tuntutan jawatan Timbalan Perdana Menteri dan namanya sebagai calon tunggal bagi jawatan terbabit.
Sementara itu, mengulas tentang mesyuarat JBI itu, Mohamed Azmin memberitahu, sebanyak tiga kertas kerja dibentangkan MITI manakala kerajaan Pahang pula membentangkan lima kertas kerja.
“Antara kertas cadangan yang dibincangkan merangkumi Pembinaan Kuantan Aerocity di Gebeng, Kuantan; pembangunan Wilayah Ekonomi Pahang Barat Plus dan Kelonggaran kepada Pelabur Industri Kertas yang komited,” katanya.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Penumpang tumbuk kepala pramugara berdepan hukuman penjara 20 tahun
Kemalangan babit 5 kenderaan, penghantar makanan maut dirempuh SUV
Pelajar diperkosa di asrama sekolah ditonton rakan sendiri
Lelaki mengaku bersalah tikam hingga mati sebelum makan buah zakar pasangan
Tiada yang terkecuali, ‘jerung’ atau ‘bilis’ semua SPRM tangkap, kata Azam
Bekas pegawai khas MB Johor didakwa palsu slip gaji RM15,000
Selepas insiden kematian gadis 22 tahun, protes antihijab merebak ke seluruh Iran
{VIDEO} Bertengkar sebab tak puas hati isu pesanan air
© 2020 puteradaily.com. All rights reserved.